Document ID: /roh_data/filtered/fineweb-2-filterrobots_roh.jsonl.gz/5753

Treis babs cucu
Cumedia en treis acts Paula Parfinchel incassescha dapi 25 onns aliments da treis umens per siu fegl Paul. Carli Cucu, siu collega Tomas Maset, sco era il striun Gion Meier han adina pagau regularmein, cunquei che mintgin ha giu da gliez temps in “techtelmechtel” cun la giuvna Paula e mintgin tratga dad esser il bab. L′intriga da Paula vegn alla glisch cu la feglia da Cucu s′inamurescha en Paul. Cunquei che Cucu ei dil ferm avis che quels dus seigien fargliuns, emprova el dad impedir quella relaziun cun tutta vehemenza. Plinavon sescognan las duas secretarias da Cucu e Maset igl entir benediu di. Il poet Henry emprova da sluccar empau la situaziun cun ses vers. Entras in dedectiv indiscret intervegnan ils emploiai dalla veta da lur chefs e lu va ei per da dretg sutsu ell′agentura.